Викторија Алексанјан

Викторија Алексанјан (родена 1987 година во Ереван, Ерменија) е ерменски филмски режисер и ко-основач на Независна заедница на филмски работници на Ерменија ЗНФР. Алексанјан има напишано, режирано и продуцирано голем број кратки филмови.

 Образование 
Алексанјан магистрирала ликовни уметности по филм на Универзитетот Колумбија и економско новинарство на Руско-ерменскиот универзитет. Таа добила стипендија за пост-продукција од Филмакадемија Баден-Виртемберг.

 Кариера 
Алексанјан ја започнала својата кариера како новинар, работејќи во голем број културни списанија во Ерменија. По дипломирање на Руско-ерменскиот универзитет и магистерската диплома по новинарство, професионалниот пат на Алексанјан добил уметничка насока. Се приклучила на проект за театар на отворено во Норвешка како блогер и изведувач и набргу потоа се преселила во Њујорк за да студира филм на Универзитетот Колумбија.

Во ноември 2018 година, Алексанјан имплементирала Лабораторија за учење филм за Тумо Центар за креативни технологии во Ѓумри и одржала едномесечна интензивна едукативна филмска работилница која резултирала со продукција на колаборативен краток филм, создаден од студентите на Тумо, наречен „Ѓумри, љубов моја.“

Таа служела и во Независниот филмски комитет за Националниот кино центар, прегледувајќи и судејќи ги филмските проекти и сценаријата за Конкурсот за државно финансирање 2018 година.

Сега, Алексанјан е ко-основач, собирач на средства и член на одборот на ЗНФР, Независна заедница на филмски работници на Ерменија.

 Филмографија 

 Режисер 

 Божји човек 2016
 Негуватели 2014

 Продуцент 

 Не размислувај за тоа 2016 година
 Професорот: Таи Чи западно патување 2016 година
 Ризично пиење 2016 година
 Вистинскиот Американец 2015 година
 Крштевањето на Џошуа Коен 2014 година
 Скршена значка 2014 година

 Режисер на втора единица 

 Багаж 2016 година
 Дупката за црви на г-ѓа Небиле 2016

 Оддел за уметност 

 Горчливи шеснаесет 2014

 Награди и номинации 
Номинација за најдобар филм на МФФ „Златна кајсија“ „Ерменска панорама“ 2014 година.

Награда за најдобар странски филм на филмскиот фестивал Сансет, Лос Анџелес во 2015.

 Наводи 

Категорија:Живи луѓе
Категорија:Родени во 1987 година
Категорија:Ерменски режисери